**Brenguļu, Kauguru, Trikātas pagastu apvienības**

**pirmsskolas vecuma vokālistu konkurss**

**„Cālis 2024”**

**NOLIKUMS**

1. **Konkursa mērķis:**

Veicināt pirmsskolas vecuma bērnu muzikālo spēju attīstību, pilnveidojot uzstāšanās iemaņas un skatuves kultūru, sekmēt latviešu komponistu dziesmu un latviešu tautasdziesmu apgūšanu.

1. **Konkursa uzdevums:**
	1. Sekmēt un pilnveidot uzstāšanās iemaņas un skatuves kultūru;
	2. Popularizēt latviešu komponistu dziesmas un tautasdziesmas;
	3. Veicināt pieredzes apmaiņu dziedātāju un pedagogu starpā;
	4. Sekmēt bērnu māksliniecisko aktivitāšu attīstību.
2. **Organizators:** Trikātas kultūras centrs
3. **Dalībnieki:**

4.1. BKT pagastu apvienībā deklarētie pirmsskolas vecuma bērni;

4.2. Pirmsskolas vecuma bērni, kuri mācās BKT pagastu apvienības izglītības iestādēs.

1. **Konkursa norises laiks un vieta:**

 **2024.gada 30.aprīlī plkst. 16:00** Trikātas kultūras namā, adrese: Nākotnes iela 2, Trikāta, Trikātas pagasts, Valmieras novads, LV-4731;

1. **Repertuāra nosacījumi:**
	1. Konkursā dalībnieki piedalās ar vienu dziesmu pēc brīvas izvēles, atbilstoši izpildītāja vecumam;
	2. Dziesmas izpildījums var būt bez pavadījuma (a capella), akustisko mūzikas instrumentu vai fonogrammu pavadījumā. Fonogrammas formāts mp3.
2. **Vērtēšana un apbalvošana:**
	1. Dalībniekus vērtē organizatoru apstiprināta žūrija trīs cilvēku sastāvā;
	2. Vērtēšana notiek divās vecuma grupās:
* Līdz 5 gadu vecumam;
* 6-7 gadus vecuma grupa.
	1. Vērtēšanas galvenie kritēriji ir vokālās prasmes, skatuviskais sniegums, repertuāra atbilstība – 10 ballu sistēma;
	2. Grupā līdz 5 gadu vecumam piešķir vienu galveno titulu “Cālis 2024”;
	3. Visi konkursa dalībnieki tiek nominēti un saņem diplomus un piemiņas balvas.
1. **Personas datu apstrāde:**
	1. Piesakot dalībnieku konkursam, vecāki/aizbildņi vai pilnvarotās personas piekrīt bērna datu apstrādei atbilstoši konkursa mērķim;
	2. Ja dalībnieku konkursam piesaka pedagogs, viņam jāiegūst rakstveida piekrišanu no vecāka/aizbildņa vai pilnvarotās personas (parakstoties pieteikuma veidlapā);
	3. Personai ir tiesības rakstveidā jebkurā brīdī atsaukt piekrišanu dalībnieka datu apstrādei. Piekrišanas atsaukums neietekmē tās datu apstrādes darbības, kas veiktas līdz atsaukumam.
	4. Konkursa organizators personas datus izmantos tikai konkursa norises vajadzībām, tajā skaitā dalībnieka publiskai apbalvošanai, pasākuma atspoguļošanai Trikātas kultūras centra Facebook lapā. Dalībnieku personas dati tiks uzglabāti līdz iepriekš minēto mērķu sasniegšanai.
2. **Pieteikšanās konkursam:** Pieteikties līdz 2024.gada 22.aprīlim, aizpildot pieteikuma anketu (pielikums Nr.1), kas tiks nosūtīta elektroniski izglītības iestādēm, kā arī saņemama kultūras namos. Aizpildītu anketu nosūtīt elektroniski uz e-pastu: sarmite.kanasniece@valmierasnovads.lv vai nodot Trikātas kultūras namā. Papildus informācija pa tālr. 20364953 (Sarmīte).

Trikātas kultūras centra vadītāja S.Kanašniece

Pielikums Nr.1

Brenguļu, Kauguru, Trikātas pagastu apvienības

pirmsskolas vecuma vokālistu konkurss

„Cālis 2024”

PIETEIKUMA VEIDLAPA

Dalībnieka vārds, uzvārds:

Dalībnieka vecums:

Dziesmas nosaukums:

Dziesmas komponists:

Dziesmas teksta autors:

Apskaņošanas veids (CD, USB, muzikālā instrumenta pavadījums):

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pedagoga vārds, uzvārds: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vecāka/aizbildņa vārds, uzvārds,

 paraksts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kontaktinformācija (e-pasts, tālr.):